ai4bharat/Pralekha huggingface dataset:
విద్యుత్తు మంత్రిత్వ శాఖ
ఆర్థిక సంవత్సరం 2021-22లో భారత ప్రభుత్వానికి రూ. 933.61 కోట్ల మధ్యంతర లాభాంశాన్ని చెల్లించిన ఎన్హెచ్పిసి
భారత ప్రభుత్వ ప్రధాన జలవిద్యుత్ సంస్థ, భారత ప్రభుత్వ మినీ రత్న శ్రేణి -1 వ్యాపార సంస్థ అయిన ఎన్హెచ్పిసి లిమిటెడ్, ఆర్థిక సంవత్సరం 2021-22కు గాను మార్చి 4, 2022న భారత ప్రభుత్వానికి రూ. 933.61 కోట్లను మధ్యంతర లాభాంశంగా చెల్లించింది. ఎన్హెచ్పిసి సిఎండి, ఎకె సింగ్ ఈ లాభాంశ చెల్లింపుకు సంబంధించిన బ్యాంక్ పత్రాలను మార్చి 10, 2022న భారత ప్రభుత్వ విద్యుత్ శాఖ కార్యదర్శి శ్రీ అలోక్ కుమార్, డైరెక్టర్  శ్రీ వై.కె. చౌబే, డైరెక్టర్  శ్రీ కె.కె. గోయల్, ఎన్హెచ్పిసి ఎగ్జిక్యూటివ్ డైరెక్టర్  శ్రీ సంజయ్ కుమార్ మదన్ సమక్షంలో కేంద్ర విద్యుత్, నూతన& ఆవృత ఇంధన శాఖల మంత్రి శ్రీ ఆర్ కె సింగ్కు అంద చేశారు. ప్రస్తుత ఆర్థిక సంవత్సరం 2021-22కు సంబంధించి ఎన్హెచ్పిసి ఇప్పటికే భారత ప్రభుత్వానికి ఆర్థిక సంవత్సరం 2020-21కి సంబంధించి అంతిమ లాభాంశంగా రూ. 249.44 కోట్లను చెల్లించింది. దీనితో, ఎన్హెచ్పిసి ఆర్థిక సంవత్సరంలో భారత ప్రభుత్వానికి చెల్లించిన మొత్తం లాభాంశం రూ. 1183.05 కోట్లు అయింది.
ఫిబ్రవరి 11, 2022న జరిగిన కంపెనీ డైరెక్టర్ల బోర్డు సమావేశంలో మధ్యంతర లాభాంశాన్ని ఒక ఈక్విటీ షేరుకు అంటే 13.10% ముద్రిత ధర రూ. 1.31 చొప్పున ప్రకటించింది. ఆర్థిక సంవత్సరం 2020-21లో మధ్యంతర లాభాంశంగా షేరు రూ. 1.25 చొప్పున మొత్తం రూ. 1255.63 కోట్ల భారీ మొత్తాన్ని కంపెనీ చెల్లించింది. ఇందుకు అదనంగా, అంతిమ లాభాంశంగా షేరుకు రూ.0.35 చొప్పున మొత్తం రూ. 351.58 కోట్ల భారీ మొత్తాన్ని చెల్లించింది. దీనితో, ఆర్థిక సంవత్సరం 2020-21కు గాను షేరు రూ.1.60 చొప్పున మొత్తం రూ. 1607.21 కోట్ల భారీ మొత్తాన్ని పూర్తి లాభాంశంగా చెల్లించింది.
పెట్టుబడులు & ప్రజా ఆస్తుల నిర్వహణ శాఖ  మే 27, 2016 న సిపిఎస్ఇల పెట్టుబడుల పునః వ్యవస్థీకరణకు సంబంధించి చేసిన మార్గదర్శకాలకు అనుగుణంగా, ప్రతి సిపిఎస్యు ప్రజా ఆస్తుల నిర్వహణ లో 30% కనీస వార్షిక లాభాంశాన్ని లేదా నికర విలువలో 5% - ఇందులో ఏది ఎక్కువ అయితే అది చెల్లించవలసి ఉంటుంది. ఐబిఐడి మార్గదర్శకాలకు అనుగుణంగా, ఆర్థిక సంవత్సరం 2020-21కి గాను ఎన్హెచ్పిసి మొత్తం రూ. 1607.21 కోట్లను అంటే కంపెనీ నికర విలువలో 5.08% లాభాంశంగా చెల్లించింది.
ఆర్థిక సంవత్సరం తొలి తొమ్మిది నెలల అంతానికి ఎన్హెచ్పిసి రూ. 2977.62 కోటల నికర లాభాన్ని ఆర్జించింది. గత ఏడాది ఇదే సమయంలో దాని లాభం రూ. 2829.16 కోట్లుగా ఉంది. ఆర్థిక సంవత్సరం 2020-21కి గాను కంపెనీ రూ. 3233.37 కోట్ల నికర లాభాలను ఆర్జించింది.
ఆరోగ్య, కుటుంబ సంక్షేమ మంత్రిత్వ శాఖ
116.87 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 33 లక్షలకు పైగా డోసులు నిర్వహణ
98.31 శాతానికి చేరిన రికవరీ రేటు
గత 24 గంటల్లో 8,488 కొత్త కేసులు నమోదు
క్రియాశీల కేసుల సంఖ్య 1,18,443
వారపు పాజిటివిటీ రేటు  గత 59 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 32,99,337 డోసులతో కలిపి, 116.87 కోట్ల డోసులను  టీకా కార్యక్రమం అధిగమించింది. 1,20,77,324 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,82,290
|
|
రెండో డోసు
|
|
94,07,092
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,76,108
|
|
రెండో డోసు
|
|
1,63,19,085
|
|
18-44 ఏళ్ల వారు
|
|
మొదటి డోసు
|
|
44,29,75,971
|
|
రెండో డోసు
|
|
19,15,97,004
|
|
45-59 ఏళ్ల వారు
|
|
మొదటి డోసు
|
|
18,08,59,227
|
|
రెండో డోసు
|
|
11,12,04,851
|
|
60 ఏళ్లు పైబడినవారు
|
|
మొదటి డోసు
|
|
11,32,78,631
|
|
రెండో డోసు
|
|
7,43,28,126
|
|
మొత్తం
|
|
1,16,87,28,385
గత 24 గంటల్లో 12,510 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,39,22,037 కు పెరిగింది.
దేశవ్యాప్త రికవరీ రేటు 98.31 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 148వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,488 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,18,443 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 7,83,567 పరీక్షలు చేశారు. దేశవ్యాప్తంగా ఇప్పటివరకు 63.25 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.93 శాతంగా ఉంది. గత 59 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.08 శాతంగా ఉంది. రోజువారీ పాజిటివిటీ రేటు గత 49 రోజులుగా 2 శాతం కంటే తక్కువగా, 84 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
ఎమ్పి శ్రీ సంతోఖ్ సింహ్ చౌధరి మరణం పట్ల సంతాపాన్ని వ్యక్తం చేసిన ప్రధాన మంత్రి
పార్లమెంట్ సభ్యుడు శ్రీ సంతోఖ్ సింహ్ చౌధరి మృతి పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఎమ్ పి శ్రీ సంతోఖ్ సింహ్ చౌధరి గారి మరణ వార్త విని దు:ఖించాను. పంజాబ్ ప్రజల కు సేవల ను అందించడం కోసం ఆయన చేసిన ప్రయాసల కు గాను ఆయన ను స్మరించుకోవడం జరుగుతుంది. ఆయన కుటుంబానికి మరియు ఆయన సమర్థకుల కు ఇదే సంతాపం. ఓమ్ శాంతి.’’ అని పేర్కొన్నారు.
(
మంత్రిమండలి
అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకరించుకోవడం కోసం భారతదేశం మరియు ఓమాన్ ల మధ్య కుదిరిన అవగాహన పూర్వక ఒప్పందానికి ఆమోదం తెలిపిన మంత్రివర్గం
అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకరించుకోవడానికి గాను మస్కట్ లో 2018 ఫిబ్రవరి నెలలోసంతకాలైన ఒక అవగాహన పూర్వక ఒప్పంద పత్రాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకు వచ్చారు. ఈ ఒప్పంద పత్రం పై భారతదేశం పక్షాన భారతీయ అంతరిక్ష పరిశోధన సంస్థ  మరియు ఓమాన్ పక్షాన రవాణా మరియు కమ్యూనికేశన్ ల మంత్రిత్వ శాఖ లు సంతకాలు చేశాయి.,
వివరాలు:
• రోదసి విజ్ఞాన శాస్త్రం; భూమి యొక్క రిమోట్ సెన్సింగ్; ఉపగ్రహ ఆధారిత మార్గదర్శనం; స్పేస్ సైన్స్ అండ్ ప్లానెటరీ ఎక్స్ ప్లొరేశన్; అంతరిక్ష నౌక, అంతరిక్ష వ్యవస్థలు మరియు గ్రౌండ్ సిస్టమ్ ల యొక్క వినియోగం; ఇంకా అప్లికేశన్ ఆఫ్ స్పేస్ టెక్నాలజీ తదితర రంగాలలో సహకారానికి మార్గాన్ని ఈ ఎమ్ఒయు సుగమం చేస్తుంది.
• డిఒఎస్/ఐఎస్ఆర్ఒ మరియు రవాణా, కమ్యూనికేశన్ మంత్రిత్వ శాఖ  లకు చెందిన సభ్యులతో ఒక సంయుక్త కార్యాచరణ బృందాన్ని ఏర్పాటు చేసేందుకు ఈ ఎమ్ఒయు వీలు కల్పిస్తుంది. ఈ బృందం ఎమ్ఒయు అమలుకు ఒక కాల అవధిని నిర్దేశించడంతో పాటు ఎమ్ఒయు ను అమలు చేయడం కోసం తగిన మార్గాలను సూచించడం తో సహా కార్యాచరణ ప్రణాళికను రూపొందిస్తుంది.
• ఇది భూమి యొక్క రిమోట్ సెన్సింగ్ రంగంలో నూతన పరిశోధక కార్యక్రమాలకు మరియు వినియోగ ఆస్కారాలకు; శాటిలైట్ నావిగేశన్ కు, అంతరిక్ష శాస్త్ర విజ్ఞానం మరియు రోదసి అన్వేషణ కు గల అవకాశాలను అన్వేషించే ప్రక్రియ కు ఉత్తేజాన్ని ఇస్తుంది.
అమలు సంబంధ వ్యూహం మరియు లక్ష్యాలు:
సంతకాలు జరిగిన ఈ ఎంఓయూ ఒక సంయుక్త కార్యాచరణ బృందం ఏర్పాటుకు దారితీస్తుంది. ఆ బృందం ఎంఓయూ యొక్క నిబంధనలను అమలుచేసే మార్గాలను కనుగొని, అందుకు ఒక కాలావధిని నిర్దేశించడం సహా కార్యాచరణ ప్రణాళికను తయారు చేస్తుంది.
లాభాలు:
• ఈ ఎంఓయూ అంతరిక్ష సంబంధ సాంకేతిక విజ్ఞానాన్ని మానవాళి ప్రయోజనం కోసం వినియోగించడంలో సంయుక్త చొరవకు దారి తీస్తుంది. దీని ద్వారా దేశంలోని అన్ని వర్గాలు మరియు అన్ని ప్రాంతాలు లబ్ధిని పొందగలవు.
ప్రభావం:
ఈ ఎంఓయూ ద్వారా సల్తనత్ ఆఫ్ ఓమాన్ తో సహకారాన్ని పొందడం మానవ జాతి హితం కోసం అంతరిక్ష సంబంధ సాంకేతిక పరిజ్ఞానాలను వినియోగించే రంగంలో సంయుక్త కార్యక్రమాలను అమలుపరచడానికి బాటను పరుస్తుంది.
(
మంత్రిమండలి
సుస్థిర నగరాభివృద్ధి రంగం లో భారతదేశం, జపాన్ ల మధ్య సహకారానికి సంబంధించిన ఒప్పందానికి ఆమోదం తెలిపిన మంత్రిమండలి
సుస్థిర నగరాభివృద్ధి కోసం భారత ప్రభుత్వ గృహ నిర్మాణం, పట్టణ వ్యవహారాల మంత్రిత్వ శాఖ కు, జపాన్ ప్రభుత్వానికి చెందిన భూమి, మౌలిక సదుపాయాలు, రవాణా, పర్యటన మంత్రిత్వ శాఖ కు మధ్య సహకారపూర్వక ఒప్పందం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒసి నగరాభివృద్ధి కి సంబంధించి 2007వ సంవత్సరం నాటి అవగాహనపూర్వక ఒప్పందం  స్థానం లో అమలవుతుంది.
అమలు వ్యూహం:
ఈ ఎమ్ఒసి పరిధి లోకి సహకారానికి సంబంధించిన కార్యక్రమాల అమలు కు, తగిన వ్యూహాన్ని రూపొందించడం కోసం ఒక సంయుక్త కార్య దళం  ని ఏర్పాటు చేయడం జరుగుతుంది. ఈ సంయుక్త కార్య దళం సంవత్సరం లో ఒక సారి సమావేశం అవుతుంది; ఈ సమావేశాన్ని ఒక సారి జపాన్ లో, ఆ తరువాత భారతదేశం లో నిర్వహించడం జరుగుతుంది.
ఈ ఎమ్ఒసి లో భాగం గా సహకారం ఒప్పంద పత్రాలపై సంతకాలు అయిన రోజు నుంచి మొదలవుతుంది. ఒప్పందం 5 సంవత్సరాల పాటు కొనసాగుతుంది. 5 సంవత్సరాల కాలం పూర్తి అయిన తరువాత తదుపరి 5 సంవత్సరాల కాలానికి ఒప్పందం తాలూకు నవీనీకరణ దానంతట అదే జరిగిపోతుంది.
ముఖ్య ప్రభావం:
ఈ ఎమ్ఒసి ద్వారా రెండు దేశాల మధ్య సుస్థిర నగరాభివృద్ధి రంగం లో బలమైన, లోతైన దీర్ఘకాలిక ద్వైపాక్షిక సహకారానికి ప్రోత్సాహం లభిస్తుంది.
ప్రయోజనాలు:
ఈ ఎమ్ఒసి ద్వారా సుస్థిర నగర అభివృద్ధి, పట్టణ ప్రణాళిక, స్మార్ట్ సిటీస్ తాలూకు అభివృద్ధి, తక్కువ ఖర్చు లో గృహ నిర్మాణం , పట్టణ ప్రాంతాల లో వరద ల సంబంధిత నిర్వహణ, మురుగునీటి మరియు ఘన వ్యర్ధాల తాలూకు నిర్వహణ, పట్టణ రవాణా , విపత్తుల ను తట్టుకొని నిలచే అభివృద్ధి వంటి రంగాల లో ఉపాధి అవకాశాలు అందివస్తాయన్న ఆశ లు ఉన్నాయి.
వివరాలు:
సుస్థిర నగరాభివృద్ధి, నగర ప్రణాళిక, స్మార్ట్సిటీల అభివృద్ధి, చౌక గృహ నిర్మాణం, , నగర వరద నిర్వహణ, మురికినీటిపారుదల, ఘన వ్యర్థాల నిర్వహణ, ఇంటెలిజెంట్ ట్రాన్స్పోర్ట్ వ్యవస్థ , ట్రాన్సిట్ నిర్దేశిత అభివృద్ధి, మల్టీమోడల్ ఇంటిగ్రేశన్, విపత్తుల ను తట్టుకొనే రీతి లో అభివృద్ధి కోసమే కాక ఇరు పక్షాలు పరస్పరం గుర్తించిన అంశాల లో కూడా భారతదేశం, జపాన్ ల మధ్య సాంకేతిక సహకారాన్ని మరింత బలపరచడం, ఆ తరహా సహకారానికి బాట ను పరచడం అనేవి ఈ ఎమ్ఒసి ఉద్దేశాలు గా ఉన్నాయి. పైన ప్రస్తావించిన రంగాల లో నేర్చుకున్న కీలకమైన పాఠాలను, ఉత్తమ అభ్యాసాల ను ఒక పక్షానికి మరొక పక్షం ఇచ్చి పుచ్చుకొనేందుకు ప్రతిపాదిత ఎమ్ఒసి వీలు ను కల్పిస్తుంది.
ఆర్థిక మంత్రిత్వ శాఖ
త్రిపురలో విద్యుత్ రంగాన్ని బలోపేతం చేయడం కోసం $ 220 మిలియన్ రుణ ఒప్పందంపై సంతకాలు చేసిన ఎడిబి, భారత్
త్రిపురలో ఇంధన భద్రత, నాణ్యత కలిగిన సరఫరా, సామర్ధ్యం, విద్యుత్ రంగం స్థితిస్థాపకతను మెరుగుపరిచేందుకు భారత ప్రభుత్వం మంగళవారంనాడు ఆసియన్ డెవలప్మెంట్ బ్యాంక్తో $ 220 మిలియన్ల రుణం కోసం ఒప్పందంపై సంతకాలు చేశాయి. త్రిపుర విద్యుత్ పంపిణీని బలోపేతం చేయడం, ఉత్పత్తి సామర్ధ్యాన్ని మెరుగుపరిచే ప్రాజెక్టుపై సంతకాలు చేసిన వారిలో భారత ప్రభుత్వం తరుఫున ఆర్థిక మంత్రిత్వ శాఖలోని ఆర్ధిక వ్యవహారాల విభాగం అదనపు కార్యదర్శి శ్రీ రజత్ కుమార్ మిశ్రా, ఎడిబి తరుఫున ఎడిబి ఇండియా రెసిడెంట్ మిషన్ ఆఫీసర్ ఇన్ఛార్జి్ హో యున్ జాంగ్ ఉన్నారు.
రుణ ఒప్పందంపై సంతకాలు చేసిన అనంతరం మాట్లాడుతూ, అసమర్ధ విద్యుత్ ప్లాంట్ల స్థానంలో కొత్త వాటి ఏర్పాటు, పంపిణీ నెట్వర్క్ను బలోపేతం చేయడం, ఉత్పత్తి సామర్ధ్యాన్ని పెంచడానికి తోడ్పడేందుకు స్మార్ట్ మీటర్ల ఏర్పాటు, పంపిణీలో నష్టాలను తగ్గించడం, రాష్ట్ర ఆర్థిక వ్యవస్థను వృద్ధి చేసేందుకు పెరుగుతున్న విద్యుత్ డిమాండ్ను తీర్చడం ద్వారా తన విద్యుత్ రంగాన్ని బలోపతం చేసేందుకు త్రిపుర ప్రభుత్వం చేస్తున్న కృషికి ఈ ప్రాజెక్టు తోడ్పడుతుందని శ్రీ మిశ్రా పేర్కొన్నారు.
ఇంధన పొదుపు ద్వారా హరిత గృహ వాయు ఉద్గారాలను తగ్గించడం, రాష్ట్ర విద్యుత్ పంపిణీ నెట్వర్క్ను ఆధునీకరించడం, వ్యవస్థాగత సామర్ధ్యాన్ని , ప్రాజెక్టు అమలు ఏజెన్సీల మొత్తం వ్యాపార ప్రక్రియను నిర్మించిడం ద్వారా రోఖియా విద్యుత్ ప్లాంట్ స్థానంలో అత్యంత సమర్ధవంతమైన కంబైన్డ్ సైకిల్ గ్యాస్ టర్బైన్ను ఏర్పాటు చేసేందుకు ప్రాజెక్టు నిధులను సమకూరుస్తుందని జియాంగ్ అన్నారు. ఇది జెండర్, సామాజికంగా కలుపుకుపోయే పని ప్రదేశ ఆచరణల పై పైలెట్ టెస్టింగ్ ద్వారా జెండర్ సమానత్వాన్ని ప్రోత్సహిస్తుంది. రాష్ట్రంలోని వ్యవసాయ, వ్యవసాయేతర రంగాలలోని గ్రామీణ పేదలు, మహిళల సామాజిక- ఆర్థిక సాధికారత లక్ష్యంగా త్రిపుర గ్రామీణ ఉపాధి మిషన్ కింద 15 ఎంపిక చేసిన మహిళా స్వయం సహాయక బృందాలకు ప్రాజెక్టు మద్దతును అందించనుంది.
ఆధారపడదగిన, విశ్వసనీయ విద్యుత్ సరఫరా అన్నది పాఠశాలలు, ఆసుపత్రులు, ఇతర సామాజిక సేవలలో పరిస్థితులను మెరుగుపరిచేందుకు, సామాజిక ఆర్ధిక ప్రయోజనాలకు మెరుగైన పరిస్థితులను కల్పిస్తుంది. సంభావ్య పర్యావరణ మార్పు ప్రమాదాలను తట్టుకునేలా చేయడంలో తోడ్పడడం కోసం భారీ వర్షపాతం, మెరుపులు, తుఫానులను, వేగంగా వీచే గాలులను తట్టుకునేలా ఈ ప్రాజెక్టు కాంపొనెంట్లను రూపొందించనున్నారు. ప్రాజెక్టు అమలు కాలంలో రహదారి ప్రారంభాలను కనిష్టం చేసి, సామాజిక- పర్యావరణ ప్రభాలను తగ్గించేందుకు హారిజాంటల్ డైరెక్షనల్ డ్రిల్లింగ్ మెథడ్  లేదా సొరంగాల పద్ధతి లో భూగర్భ కేబులింగ్ ఏర్పాటు ద్వారా పంపిణీ చేయడం జరుగుతుంది.
ఆర్థిక మంత్రిత్వ శాఖ
2023 మార్చి తో ముగిసిన త్రైమాసికంలో పబ్లిక్ డెట్ మేనేజ్మెంట్ పై - త్రైమాసిక నివేదిక
ఆర్థిక మంత్రిత్వ శాఖ, ఆర్థిక వ్యవహారాల శాఖ, బడ్జెట్ విభాగానికి చెందిన పబ్లిక్ డెట్ మేనేజ్మెంట్ సెల్ , 2010-11 ఏప్రిల్-జూన్  నుంచి, క్రమం తప్పకుండా రుణ నిర్వహణపై త్రైమాసిక నివేదికలను రూపొందిస్తోంది. ప్రస్తుత నివేదిక 2022-23 జనవరి-మార్చి  త్రైమాసికానికి సంబంధించినది.
ఎఫ్.వై-23 క్యూ-4 లో, కేంద్ర ప్రభుత్వం డేటెడ్ సెక్యూరిటీల జారీ / సెటిల్మెంట్ ప్రాతిపదికన 2,74,000 కోట్ల రూపాయలు, స్విచ్ ల కోసం సర్దుబాటు చేసిన తర్వాత 2,72,468.3 కోట్ల రూపాయలు సమీకరించింది. జారీ చేసిన వెయిటెడ్ యావరేజ్ ఈల్డ్  ఈ త్రైమాసికంలో 7.34 శాతం కాగా, 2022-23 ఆర్థిక సంవత్సరానికి 7.32 శాతంగా ఉంది. 2022-23 ఆర్థిక సంవత్సరం 4వ త్రైమాసికంలో జారీల వెయిటెడ్ యావరేజ్ మెచ్యూరిటీ  16.58 సంవత్సరాలు కాగా, 2022-23 ఆర్థిక సంవత్సరానికి 16.05 సంవత్సరాలుగా నమోదయ్యింది. 2023 జనవరి-మార్చి లో, కేంద్ర ప్రభుత్వ నగదు పరిస్థితి మిగులులో ఉండగా, ప్రభుత్వం డబ్ల్యూ.ఎం.ఏ. లో ఒక రోజు మాత్రమే ఉంది.
తాత్కాలిక సమాచారం ప్రకారం, ప్రభుత్వ మొత్తం రుణాలు  2022 డిసెంబర్ చివరి నాటికి 1,48,49,525 కోట్ల రూపాయలు కాగా 2023 మార్చి చివరి నాటికి స్వల్పంగా పెరిగి 1,55,59,574 కోట్ల రూపాయలకు చేరాయి. 2022-23 మూడవ త్రైమాసికం నుంచి 4వ త్రైమాసికానికి ఇది 4.8 శాతం పెరుగుదలను సూచిస్తోంది. ఇంకా, దాదాపు 29.1 శాతం గడువు తేదీ ఉన్న సెక్యూరిటీలలో 5 సంవత్సరాల కంటే తక్కువ మెచ్యూరిటీ ఉంది.
2022-23 ఆర్థిక సంవత్సరంలో ప్రధానంగా దేశీయ ద్రవ్యోల్బణం పెరిగిన నేపథ్యంలో ప్రభుత్వ సెక్యూరిటీలపై రాబడి గట్టిపడింది; ప్రపంచ వస్తువుల ధరలలో పెరుగుదల; ప్రధాన కేంద్ర బ్యాంకు ద్రవ్య విధానాన్ని కఠినతరం చేయడం వల్ల ఇది ప్రపంచ వ్యాప్తంగా విస్తరించింది. అయితే, 2022-23 చివరి త్రైమాసికంలో దిగుబడి కదలికలు అస్థిరంగానే ఉన్నాయి. 10 సంవత్సరాల బెంచ్-మార్క్ సెక్యూరిటీపై రాబడి త్రైమాసికం ముగిసే సమయానికి 2022 డిసెంబర్, 30వ తేదీన 7.33 శాతం ఉండగా, 2023 మార్చి 31వ తేదీ నాటికి 7.31 శాతానికి తగ్గింది, తద్వారా ఈ త్రైమాసికంలో 2 బి.పి.ఎస్. తగ్గింది.
సెకండరీ మార్కెట్ లో, త్రైమాసికంలో 7-10 సంవత్సరాల మెచ్యూరిటీ బకెట్ లలో ట్రేడింగ్ కార్యకలాపాలు కేంద్రీకృతమై ఉన్నాయి, ఎందుకంటే 10 సంవత్సరాల బెంచ్-మార్క్ సెక్యూరిటీలో ఎక్కువ ట్రేడింగ్ గమనించడం జరిగింది. సమీక్షలో ఉన్న త్రైమాసికంలో సెకండరీ మార్కెట్లో “కొనుగోలు” డీల్స్ లో 28.09 శాతం, “అమ్మకం” డీల్స్ లో 27.56 శాతం వాటాతో విదేశీ బ్యాంకులు ఆధిపత్య ట్రేడింగ్ సెగ్మెంట్ గా ఉద్భవించగా, ప్రైవేట్ రంగ బ్యాంకులు, ప్రాథమిక డీలర్లు, ప్రభుత్వ రంగ బ్యాంకులు, మ్యూచువల్ ఫండ్స్ అనుసరించాయి. నికర ప్రాతిపదికన, సహకార బ్యాంకులు, ప్రభుత్వ రంగ బ్యాంకులు, ప్రాథమిక డీలర్లు నికర అమ్మకందారులుగా ఉండగా, విదేశీ బ్యాంకులు, ఎఫ్ఐ.లు, బీమా కంపెనీలు, మ్యూచువల్ ఫండ్లు, ప్రైవేట్ రంగ బ్యాంకులు, ‘ఇతరులు’ సెకండరీ మార్కెట్లో నికర కొనుగోలుదారులుగా ఉన్నారు. కేంద్ర ప్రభుత్వ సెక్యూరిటీల యాజమాన్యం నమూనా ప్రకారం వాణిజ్య బ్యాంకుల వాటా 2022 డిసెంబర్ చివరి నాటికి 36.1 శాతంగా ఉండగా, 2023 మార్చి చివరి నాటికి 36.6 శాతానికి పెరిగింది.
2023 మార్చి తో ముగిసిన త్రైమాసికంలో పబ్లిక్ డెట్ మేనేజ్మెంట్పై పూర్తి నివేదిక కోసం ఇక్కడ క్లిక్ చేయండి:
Quarterly Report on Public Debt Management for the quarter ended March 2023
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గర్భిణులలో మధుమేహ నివారణ భారతదేశ భవిష్యత్తరానికి ఎంతో కీలకం: డాక్టర్ జితేంద్ర సింగ్
గర్భిణులలో మధుమేహ నివారణ దేశ భవిష్యత్తరానికి ఎంతో కీలకమని కేంద్ర మంత్రి, దేశంలో ప్రముఖ మధుమేహ వైద్య నిపుణులు కూడా అయిన డాక్టర్ జితేంద్ర సింగ్ స్పష్టం చేశారు. న్యూఢిల్లీలో ఇవాళ నిర్వహించిన ‘డిప్సి’  వార్షిక సమావేశంలో ఆయన ముఖ్యఅతిథిగా పాల్గొన్నారు. దేశంలో టైప్-2 మధుమేహం ఇప్పటికే సాంక్రమిక వ్యాధి స్థాయికి చేరిందని ఈ సందర్భంగా డాక్టర్ జితేంద్ర సింగ్ గుర్తుచేశారు. ప్రపంచ మధుమేహ రాజధానిగా అప్రతిష్టను మూటగట్టుకోవడమే ఇందుకు నిదర్శనమని ఆయన పేర్కొన్నారు. ఇటువంటి ఆందోళనకర పరిస్థితుల నడుమ గర్భిణులకు మధుమేహం రాకుండా సమర్థంగా నిరోధిస్తే తప్ప అనువంశికంగా వ్యాపించి, భవిష్యత్తరాలపై దుష్ప్రభావం చూపే టైప్-2 మధుమేహ శృంఖలాన్ని ఛేదించడం అసాధ్యమని ఆయన హెచ్చరించారు.
గర్భస్థ దశ మధుమేహం  బారినపడే మహిళలు తమ సంతానానికి.. అందునా చిన్న వయసు నుంచే టైప్-2 మధుమేహం సంక్రమింపజేసే ముప్పు అధికంగా ఉంటుందన్న వాస్తవం మనకు తెలిసిందేనని ఆయన వ్యాఖ్యానించారు. డాక్టర్ జితేంద్ర సింగ్ ‘డిప్సి’ వ్యవస్థాపక సభ్యులు మాత్రమేగాక గర్భస్థ దశలో మధుమేహ చికిత్సపై ప్రపంచ ఆరోగ్య సంస్థ గుర్తించిన మార్గదర్శకాలను రూపొందించిన బృందంలోనూ సభ్యులుగా ఉన్నారు. ఈ నేపథ్యంలో గర్భస్థ దశ మధుమేహ నివారణ అంశంపై తన జీవితాన్ని అంకితం చేసిన డాక్టర్ వి.శేషయ్యను కేంద్ర మంత్రి ప్రత్యేకంగా ప్రశంసించారు. గర్భిణులలో ప్రతి ఒక్కరికీ రక్తంలో చక్కెర స్థాయిని తెలుసుకునే ‘స్పాట్ టెస్ట్’ నిర్వహించాలని దాదాపు అర్ధ శతాబ్దం కిందటే డాక్టర్ వి.శేషయ్య ఆయన బృందం సిఫారసు చేసిందని ఈ సందర్భంగా డాక్టర్ జితేంద్ర సింగ్ గుర్తుచేశారు. తదనుగుణంగా ఇదే బృందం రూపొందించిన “సింగిల్ ప్రొసీజర్ టెస్ట్ ఇన్ ప్రెగ్నెన్సీ” పద్ధతి భవిష్యత్ పరిస్థితుల నిర్వహణకు ఎంతో విశ్వసనీయమైనదిగా నేడు ప్రపంచవ్యాప్త గుర్తింపు పొందిందని తెలిపారు.
గర్భిణులలో మధుమేహాన్ని ఆరంభంలోనే నివారించే అంశంపై డాక్టర్ వి.శేషయ్య ఇప్పుడు నిశితంగా దృష్టి సారించారని డాక్టర్ జితేంద్ర సింగ్ అన్నారు. ఈ కృషి విజయవంతమైతే భారతదేశంలో మధుమేహ మహమ్మారి నియంత్రణ సులభసాధ్యం కావడమేగాక భవిష్యత్తరం ఆరోగ్యం-శ్రేయస్సుకు భరోసా ఇస్తుందని చెప్పారు. భారతదేశం ప్రపంచ వేదికపై అగ్రాసనం అలంకరించాలంటే ప్రధానమంత్రి నరేంద్ర మోదీ ‘అమృత కాలం’గా అభివర్ణించిన రాబోయే 25 ఏళ్లలో యువశక్తి, వారి ఉత్పాదకత చాలా కీలకమని డాక్టర్ జితేంద్ర సింగ్ అన్నారు. ఆ మేరకు నేటి నవజాత శిశువులే రేపటి యువతరమని, 2047నాటికి ఉజ్వల భారతం నిర్మాణాన్ని నిర్దేశించేది వారేనని ఆయన స్పష్టం చేశారు. అందువల్ల గర్భస్థ దశ మధుమేహాన్ని ఆదిలోనే నిరోధించే కృషిలో నిమగ్నమైన డాక్టర్ వి.శేషయ్యకు, ఆయనకు మద్దతిస్తున్న వైద్యలోకానికి మొత్తంగా దేశానికే మనం రుణపడి ఉంటామని డాక్టర్ జితేంద్ర సింగ్ అన్నారు.
ప్రధానమంత్రి నరేంద్ర మోదీ తన స్వాతంత్ర్య దినోత్సవ ప్రసంగం సందర్భంగా “డిజిటల్ హెల్త్ మిషన్”ను ప్రస్తావించడాన్ని డాక్టర్ జితేంద్ర సింగ్ గుర్తుచేశారు. ఈ నేపథ్యంలో ప్రభుత్వం నేడు వ్యాధి నివారక ఆరోగ్య సంరక్షణకు అధిక ప్రాధాన్యం ఇస్తున్నదని తెలిపారు. కోవిడ్పై పోరాటంలో భాగంగా భారతదేశం తొలి ‘డిఎన్ఎ’ టీకాను తయారుచేయడం ఇందుకు నిదర్శనమని ఆయన పేర్కొన్నారు. అంతేగాక ప్రధాని నరేంద్ర మోదీ వ్యక్తిగత పర్యవేక్షణ, ప్రోత్సాహంతో ప్రపంచంలోని ఇతర దేశాలకూ భారత్ టీకాలు అందించిందని తెలిపారు. గర్భస్థ దశలో మధుమేహ నివారణకు డాక్టర్ వి.శేషయ్య చేపట్టిన ప్రాజెక్టు ప్రభుత్వ అనుసరిస్తున్న వ్యాధి నివారక ఆరోగ్య సంరక్షణ ప్రాథమ్యానికి అనుగుణంగా ఉన్నదని ఆయన స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 5,602 డోసులు అందించారు
దేశవ్యాప్త క్రియాశీల కేసుల సంఖ్య 67,556
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.66%
గత 24 గంటల్లో 10,765 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,83,021 కు పెరిగింది.
గత 24 గంటల్లో 12,193 కొత్త కేసులు నమోదయ్యాయి.
రోజువారీ పాజిటివిటీ రేటు 6.17%
వారపు పాజిటివిటీ రేటు 5.29%
గత 24 గంటల్లో చేసిన 1,97,477 కొవిడ్ పరీక్షలతో కలిపి ఇప్పటివరకు 92.52 కోట్ల పరీక్షలు చేశారు.
ప్రధాన మంత్రి కార్యాలయం
బెంగళూరు లో బాశ్ స్మార్ట్ కేంపస్ ప్రారంభ కార్యక్రమం లో ప్రధాన మంత్రి ప్రసంగంపాఠం
బాశ్ ఇండియా కు చెందిన జట్టు సభ్యులు అందరు,
ప్రియ మిత్రులారా, నమస్కారం.
బాశ్ ఇండియా 100 సంవత్సరాల ను పూర్తి చేసుకొన్న సందర్భం లో ఇవే అభినందన లు. ఇది భారతదేశాని కి మరియు బాశ్ ఇండియా కు కూడా ఒక ప్రత్యేకమైనటువంటి సంవత్సరం. మన దేశ ప్రజలు స్వాతంత్య్రం సిద్ధించిన అనంతరం 75 సంవత్సరాల ఘట్టాన్ని వేడుక గా జరుపుకొంటున్నారు. మరి మీరు భారతదేశం లో మీరు ప్రవేశించి శతాబ్ది ఉత్సవాన్ని జరుపుకొంటున్నారు. బాశ్ స్మార్ట్ కేంపస్ ను ప్రారంభిస్తున్నందుకు నాకు కూడా సంతోషం గా ఉంది. ఈ కేంపస్ భారతదేశాని కి, ప్రపంచాని కి అవసరమైన భావి కాలం ఉత్పాదనల ను మరియు పరిష్కారాల ను మలచడం లో తప్పక దారి ని చూపుతుంది. 2015వ సంవత్సరం అక్టోబరు లో చాన్స్ లర్ మర్కెల్ గారి తో కలసి బెంగళూరు లోని బాశ్ కేంద్రాన్ని సందర్శించే అవకాశం నాకు లభించింది. అక్కడ వినూత్నమైనటువంటి కార్యాలు జరుగుతూ ఉండటాన్ని నేను చూశాను. యువత కు నైపుణ్యాల ను బోధించడానికి బాశ్ అనుసరిస్తున్నటువంటి రెండు విధాలైన వైఖరి సైతం అంతే హర్షాన్ని కలుగజేసింది.
మిత్రులారా,
ఇది సాంకేతిక విజ్ఞాన యుగం. మనం గత రెండు సంవత్సరాల లో, ఎప్పుడైతే ప్రపంచం ఒక శతాబ్ది కాలం లో ఎదురైన అతి పెద్ద మహమ్మారి తో పోరాడుతూ ఉందో, ఆ కాలం లో సాంకేతిక విజ్ఞానం యొక్క లాభాలు ఎలా ఉన్నదీ మనమంతా గమనించాం. అందుకని, సాంకేతికత లో మరియు నూతన ఆవిష్కరణల లో మరిన్ని పెట్టుబడుల ను పెట్టడం అనేది ముఖ్యం. బాశ్ ఇండియా ఒక్క నూతన ఆవిష్కరణల పై కృషి చేయడమే అని కాకుండా, ఆ కృషి కి స్థాయి ని కూడా సంతరిస్తుండడం నాకు సంతోషాన్ని కలిగిస్తోంది. దీనిలో నిలకడతనం అనేది మరో ముఖ్య స్తంభం గా కాగలదు. గత ఎనిమిది సంవత్సరాల లో స్థాపిత సౌర శక్తి సామర్థ్యం సుమారు 20 రెట్ల మేర కు పెరగడం తో, భారతదేశం లో వృద్ధి మరింత హరితమైంది గా మారుతోంది. బాశ్ భారతదేశం లోను, బయటా కార్బన్ న్యూట్రాలిటీ ని సాధించింది అని నాతో చెప్పారు. ఇది చాలా ప్రేరణను ఇచ్చేది గా ఉంది.
మిత్రులారా,
ప్రస్తుతం, భారతదేశం అత్యంత వేగం గా వృద్ధి చెందుతూ ఉన్న ప్రధానమైన ఆర్థిక వ్యవస్థ ల సరసన నిలచింది. గడచిన రెండు సంవత్సరాల లో పెట్టుబడులు జోరందుకొన్నాయి. మన యువత సౌజన్యం తో మన స్టార్ట్-అప్ ఇకోసిస్టమ్ ప్రపంచం లో అతి పెద్దవైన స్టార్ట్-అప్ ఇకో-సిస్టమ్ లలో ఒకటి గా ఉంది. ఒక్క సాంకేతిక జగతి లోనే ఎన్నో అవకాశాలు ఉన్నాయి. భారత ప్రభుత్వం ప్రతి ఒక్క గ్రామాని కి అధిక వేగవంతమైన ఇంటర్ నెట్ సదుపాయాన్ని సమకూర్చేందుకు కృషి చేస్తున్నది. ప్రభుత్వం లో ప్రతి ఒక్క దశ ను సాంకేతికత తో ఏకీకరించడం డిజిటల్ ఇండియా తాలూకు మా దృష్టి కోణం లో భాగం గా ఉంది. ఈ అవకాశాల ను వినియోగించుకొమ్మని మరి మా దేశం లో పెట్టుబడి పెట్టవలసిందని ప్రపంచ దేశాల కు నేను విజ్ఞప్తి చేస్తున్నాను.
మిత్రులారా,
మైలు రాళ్ళు అనేవి కీలకమైనవి. అవి ఒక వేడుక గా జరుపుకొనే సందర్భం మాత్రమే కాక ముందుచూపు తో నడుచుకొనే సందర్భం కూడాను. భారతదేశం లో మరింత ఎక్కువ గా కృషి చేయడం గురించి ఆలోచించవలసిందంటూ బాశ్ ను నేను కోరుతున్నాను. రాబోయే 25 సంవత్సరాల లో మీ జట్టు ఏమి చేయగలుగుతుంది అనే విషయం లో లక్ష్యాల ను నిర్దేశించుకోండి. 100 సంవత్సరాల కిందట బాశ్ ఒక జర్మన్ కంపనీ గా భారతదేశాని కి వచ్చింది. అయితే, ఈ రోజు న అది ఎలా అయితే ఒక జర్మన్ కంపెనీ యో అలాగే ఒక భారతీయ కంపెనీ గా కూడా ఉంది. జర్మనీ యొక్క ఇంజినీరింగ్ పరిజ్ఞానాని కి, భారతదేశం యొక్క శక్తి కి ఒక మహత్తర ఉదాహరణ గా ఈ కంపెనీ నిలచింది. ఈ సంబంధం మరింత బలవత్తరం గా వృద్ధి చెందుతూనే ఉంటుంది. మరొక్క మారు బాశ్ ఇండియా యొక్క యావన్మంది కుటుంబ సభ్యుల ను నేను అభినందిస్తూ, మీకు శుభాకాంక్షల ను అందిస్తున్నాను.
మీకు ఇవే ధన్యవాదాలు.
మీకు అనేకానేక ధన్యవాదాలు.
ప్రధాన మంత్రి కార్యాలయం
మాజీ మంత్రి జశ్వంత్ సింగ్ మృతికి ప్రధానమంత్రి సంతాపం
మాజీ కేంద్ర మంత్రి జశ్వంత్ సింగ్ మృతి పట్ల ప్రధానమంత్రి నరేంద్ర మోదీ సంతాపం వ్యక్తం చేశారు. "దేశానికి జశ్వంత్ జీ ఎంతో చిత్తశుద్ధితో, శ్రద్ధతో సేవలందించారు. మొదట ఒక సైనికుడిగా దేశానికి సేవలందించిన జశ్వంత్ సింగ్, తర్వాత రాజకీయాల్లో సుదీర్ఘకాలం కొనసాగారు. అటల్ బిహారీ వాజ్.పేయి హయాంలో కీలకమైన మంత్రిత్వ శాఖలను నిర్వహించారు. ఆర్థిక, రక్షణ, విదేశాంగ వ్యవహారాల మంత్రిత్వ శాఖలపై ఆయన ఎంతో బలమైన ముద్ర వేశారు. ఆయన మరణం చాలా బాధాకరం" అని ప్రధాని తన సంతాప సందేశంలో పేర్కొన్నారు.
"రాజకీయాలు, సమాజం వంటి అంశాలపై జశ్వంత్ సింగ్ జీ దృక్పథం ఎప్పటికీ మరిచిపోలేనిది. ఆయనతో నా సాహచర్యం, కలసి పనిచేసిన రోజులు నాకు ఎప్పుడూ గుర్తుంటాయి. ఆయన కుటుంబానికి, మద్దతుదారులకు నా సంతాపం తెలియజేస్తున్నాను. ఓం.. శాంతి." అని ప్రధాని అన్నారు.
మానవేంద్ర సింగ్ కు కూడా ప్రధానమంత్రి, ఫోన్ చేసి మాట్లాడారు. జశ్వంత్ సింగ్ జీ మృతిపట్ల తీవ్ర సంతాపం తెలియజేశారు.